Lav et referat af nedenstående tekst:

Tekst:
Den højaktuelle danske 6-dages rytter fra Grenoble, Marc Hester, skifter til det danske hold Team Concordia Forsikring Himmerland. Marc Hester har formået at etablere sig som en fast del af 6-dages løbene, og skal i denne vintersæson stort set køre dem alle. Team Concordia Forsikring Himmerland er dog primært et landevejshold, og holdet mener, at Marc Hester har nogle stærke sider som landevejsrytter, hvilket han i den forløbne sæson viste ved at vinde det jysk-fynske mesterskab. Sportschef René Wenzel udtaler om skiftet: - Team Concordia Forsikring Himmerland har altid satset på at have nogle hurtige ryttere på holdet, og i Marc Hester får vi endnu en stærk sprinter. Vi får imidlertid ikke bare en stærk sprinter, men også en rytter der er taktisk begavet. Med sine 26 år er han en erfaren rytter, der vil være i stand til at hjælpe de yngre ryttere på holdet. Derfor er vi glade for, at Marc Hester har valgt at køre for os, idet vi ved, han har haft flere gode attraktive tilbud at vælge imellem. Marc Hester er glad for skiftet til sit nye hold. - Selvom mit fokus naturligvis er på vinterbanen lige nu, så glæder jeg mig rigtig meget til de nye udfordringer på Team Concordia Forsikring Himmerland. Jeg ser frem til samarbejdet med René Wenzel og de øvrige folk bag holdet, som jeg har hørt meget godt om, siger Marc Hester og tilføjer: - Naturligvis glæder jeg mig også til at møde mine nye holdkammerater, og jeg håber på, at vi sammen kan gøre Team Concordia Forsikring Himmerland til et af de mest vindende hold i den kommende sæson. Personligt vil jeg naturligvis også gerne have nogle sejre og gøre en god figur i de danske løb, men det er meget vigtigt, at vi optræder som et sammentømret hold.

Referat:
Den ene af det førende danske par i 6-dagesløbet i Grenoble, Marc Hester, skifter til Team Concordia Forsikring Himmerland.